गरेस्वर,जुलाइ16: 12 जुलाइनिफ्राय 22 जुलाइसिम बेंखक आव सोलिफुबाय थानाय बुहुम मडेलिं बादायलायनायाव बडलैंडनिफ्राय धोरोम खुंगुर सर्गियारिआ बाहागो लादों। Mister Global 2018 जों खुंजानाय बे बादायलायनायाव गासै मोन 40 हादोरफोरनि बादायारिफोरा बाहागो लादों। भारत हादोरनि जानानै धोरोम खुंगुर सर्गियारिआ आसाम हादोरसानि बडलैंड हालामनिफ्राय बाहागो लाहैयो। बिथांनो भटनि गोनाथि जादों बेनिखायनो बिथांखौ भट होनो थाखाय Mister Global नि बिलाइआव थांनानै Like & Comment होनो थाखाय बयखौबो खावलायहरबाय।